Държавен вестник, бр. 98, 2019 г., стр. 64

СТР.  64	
Д Ъ Р Ж А В Е Н  В Е С Т Н И К 	
БРОЙ  98
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. „Абиотични увреждания“ са видими 
изменения на тъкани и органи, причинени от 
елементи на неживата природа (вятър, сняг, 
ниски и високи температури и др.).
2. „Абсолютна заселеност“ е количеството 
на здравите индивиди от вредителя, средно 
на един квадратен метър от почвената по-
върхност, на едно дърво, клон или линеен 
метър от него.
3. „Антидоти“ са вещества или препарати, 
които се добавят към продукт за растителна 
защита с цел отстраняване или ограничаване 
на фитотоксичното въздействие на продукта 
за растителна защита върху някои растения.
4. „Адюванти“ са вещества или препарати, 
които се състоят от коформуланти, или пре-
парати, съдържащи един или повече коформу-
ланти, във вида, в който същите се доставят 
на потребителя и се пускат на пазара, за да 
бъдат смесвани от потребителя с продукт за 
растителна защита, и които засилват ефек-
тивността или другите пестицидни свойства 
на продукта.
5. „Активно вещество“ е химична субстан-
ция, която влиза в състава на пестицидите, 
оказва токсично действие на вредните организ­
ми и влияе върху развитието на растенията.
6. „Антропогенен фактор“ е пряк или косвен 
резултат от човешката дейност.
7. „Биотични увреждания“ са видими из-
менения на тъкани и органи, причинени от 
живи организми.
8. „Биологичен агент“ е биологична едини-
ца, способна да се самовъзпроизвежда, която 
се използва за борба срещу вредни организми.
9. „Вредител“ е всеки растителен или жи-
вотински вид, или патогенен агент, вреден за 
растенията и/или за растителните продукти.
10. „Въздушно пръскане“ е прилагане на 
продукти за растителна защита от възду­хо­
плавателно средство – самолет или хеликоптер.
11. „Диапауза“ е състояние на дълбок и 
продължителен физиологичен покой в резултат 
на адаптация на организмите към сезонната 
периодичност на абиотичните фактори или 
определен онтогенетичен стадий, регулиран 
от вътрешен ритъм.
12. „Ентомопатогени“ са микроорганизми 
(бактерии, вируси, гъби и др.), предизвикващи 
заболявания по насекоми. 
13. „Ентомофаги“ са организми, използващи 
за храна насекоми или части от тялото им.
14. „Екосистема“ е съвкупност от живи 
организми и окръжаващата ги нежива среда, 
обединени в единно функционално цяло чрез 
причинно-следствени връзки между отделните 
компоненти.
15. „Епизоотия“ е масово развитие на 
инфекциозно заболяване по животни върху 
определена територия.
16. „Епифитотия“ е масова поява на болест, 
свързана с рязко нарастване честотата на за-
боляване и нанасяне на значителни повреди 
по растенията.
17. „Защита на горските територии“ е 
комплекс от мероприятия за екологичен и 
лесопатологичен мониторинг на горските 
екосистеми, средства, методи и технологии 
за предотвратяване и намаляване на повре-
дите в горите, причинявани от вредни орга-
низми, абио­тични фактори и антропогенно 
въздействие.
18. „Имаго“ е възрастно насекомо.
19. „Каламитет“ е масова поява на непри-
ятели, свързана с нанасянето на значителни 
повреди по растенията.
20. „Карантина“ е комплекс от временни 
ограничителни мерки, наложени върху рас-
тения, растителни продукти и други обекти 
или дейност.
21. „Карантинен вредител“ е вредител, 
който има потенциално значение за иконо-
миката на застрашена зона, не е установен в 
тази зона или вече се намира в нея, но не е 
широко разпространен и е обект на офици-
ален контрол.
22. „Коефициент на размножаване“ е от-
ношението на абсолютната заселеност на 
вредителя в дадена година към абсолютната 
заселеност на вредителя от предишната година 
за едно и също насаждение или между две 
непосредствени поколения.
23. „Коформуланти“ са вещества или пре-
парати, употребявани или предназначени за 
употреба в продукт за растителна защита или 
адювант, без да са нито активни вещества, 
нито антидоти, нито синергисти.
24. „Лесозащитно мероприятие“ е наблю-
дение, лесопатологично обследване и мерки 
за предотвратяване разпространението и на-
маляване на загубите от вредители, болести 
и други повреди в горите. 
25. „Лесопатологичен мониторинг“ е наблю-
дение, обследване, оценка на здравословното 
състояние на горските екосистеми, устано-
вяване динамиката в разпространението на 
вредителите, болестите и повредите от тях, 
които се осъществяват в стационарни обекти.
26. „Новосъздадени горски култури“ са 
изкуствено създадени насаждения с възраст 
до 3 години (в райони до 1600 м н.в.) и до 
5 години (в райони над 1600 м н.в.).
27. „Обеззаразяване“ е унищожаване на 
патогенни организми, установили контакт с 
гостоприемника.
28. „Обект“ е определена площ (терито-
рия) от гората в рамките на едно или повече 
съседни землища, обхваната от определен 
вредител, болест или друга повреда.
29. „Паразит“ е организъм, който живее на 
повърхността или във вътрешността на друг 
жив организъм (гостоприемник).